San Gabriel Mountains

San Gabriel Mountains er en fjellkjede i den nordligste delen av Los Angeles County og den vestlige delen av San Bernardino County i California, USA. Fjellkjeden er en del av Transverse Ranges og ligger mellom Los Angeles Basin og Mojaveørkenen med Interstate 5 i vest og Interstate 15 i øst. Fjellkjeden ligger i, og er omgitt av, Angeles National Forest med San Andreas Fault som fjellkjedens nordligste grense.

Den høyeste fjelltoppen er Mount San Antonio. Fjelltoppen Mount Wilson er berømt for Mount Wilson Observatory og antennefarmen som huser mange radiosendere for lokale media. Observatoriet er åpent for almuen. Den 10. oktober 2014 ble området gitt betegnelsen San Gabriel Mountains National Monument av president Obama.

Referanser

Kategori:Fjellkjeder i Nord-Amerika
Kategori:Californias geografi
Kategori:Los Angeles County
Kategori:San Bernardino County